Direkteure skok WP met bedankings | Netwerk24
03 Julie 2020 19:41
Nick Kock, president van die WP Krieketvereniging.
Richard Noor, Suliman Mohamed en Mustaq Brey het WP krieket Vrydag van hul besluit in kennis gestel.
Nick Kock, president van WPKV, het aan Netwerk24 gesê dat die drietal nie redes gegee het vir hul besluit nie.
"Ek wil hulle egter bedank vir hul jarelange bydrae tot krieket in die WP," sê Kock.
Die bedankings kom slegs agt maande sedert die raad van WPKV onder administrasie geplaas is deur Krieket Suid-Afrika (KSA) vir die beweerde wanadministrasie van die enorme bouprojek by Nuweland.
Die WPKV het KSA hof toe geneem vir arbitrasie, het die saak gewen en is sedert Desember weer in beheer van sake.
Die bouprojek se eerste fase is veronderstel om aan die einde van die jaar klaar te wees, maar daar is vrese dat vanweë die vertragings weens die koronavirus-krisis, dit nie voltooi sal wees nie. – Altus Momberg